ચીનનો ગ્રોથ સાધારણ ઘટીને 2017માં 6.9 ટકાનો હતો તે 2018માં 6.5 ટકાનો રહેશે જ્યારે 2019માં 6.3 ટકા અને 2020માં 6.2 ટકાનો રહેવાનો અંદાજ રિપોર્ટમાં મૂકવામાં આવ્યો છે. આની સામે ભારતનો ગ્રોથ 7 ટકાની ઊપર જોવા મળશે. એનડીએ સરકાર દ્વારા લેવામાં આવેલા નાણાકિય પગલાઓ અને આર્થિક રિફોર્મની મોટી અસર જોવાશે. ભારત હાલ સારી કામગીરી કરી રહ્યું છે. રોકાણનો ગ્રોથ ઊંચો રહ્યો છે. વપરાશનો ગ્રોથ પણ મજબૂત છે. આ બધા આંકડા પ્રોત્સાહક રહ્યા હોવાનું વધુમાં કોશેએ જણાવ્યું હતું. વધુમાં રિપોર્ટમાં નોંધવામાં આવ્યું હતું કે, અન્ય દેશોની જેમ ભારત પર પણ બાંહ્ય પરિબળોનું જોખમ લટકેલું જ છે. ભારત પણ ઊંચા ક્રૂડના ભાવની સમસ્યાથી પીડાય છે. હાલમાં વધેલા ટ્રેડ વોરની સમસ્યા પણ ભારતને નડી શકે છે, જે અન્ય ઇમર્જીંગ માર્કેટ પર જોવા મળી શકે છે.